internet vaartha 134 Views
ఫతేమైదాన్‌ : తెలంగాణ అథ్లెటిక్స్‌సంఘం ఆధ్వర్యంలో నేటినుంచి జూలై 2వ తేదీ వరకు 56వ జాతీయ సీనియర్‌అథ్లెటిక్స్‌పోటీలు గచ్చిబౌలిలోని జిఎంసి బాలయోగి స్టేడియంలో ప్రారంభంకానున్నావి. ఇప్పటికే ఈ పోటీలలో పాల్గొనే  వివిధ రాష్ట్రాలకు చెందిన సీనియర్‌ పురుషుల, మహిళల  క్రీడాకారులు గచ్చిబౌలి స్టేడియంకు చేరుకున్నారు. వీరందరికి గచ్చిబౌలిలోని సమీపంలోని వివిధ హోటళ్లలో వసతి సౌకర్యాలు కల్పించినట్లు తెలంగాణ అథ్లెటిక్స్‌సంఘం ప్రధాన కార్యదర్శి రంగారావు తెలిపారు. ఈ పోటీలలో వివిధ రాష్ట్రాలకు చెందిన క్రీడాకారులు మంచి అర్హుత సాధిస్తే రియా ఒలింపిక్స్‌కు భారత దేశం నుంచి ఎంపిక చేయనున్నారు. ఈ పోటీలలో అత్యుత్తమ క్రీడాకారులు పాల్గొంటున్నారు. వీరు అథ్లెటిక్స్‌పోటీలలో సత్తా చాటే అవకాశం ఉంది. ఇందులో అనేక రాష్ట్రాలకు చెందిన అత్యుత్తమ క్రీడా కారులు ఈ  పోటీలలో పాల్గొనడం విశేషం మంగళవారం నాడు సాయంత్రం బాలయోగి స్టేడియంలో పాల్గొనే జాతీయ అథ్లెటిక్స్‌పోటీలను తెలంగాణ  రాష్ట్ర ఎక్సైజ్‌,క్రీడల శాఖ మంత్రి పద్మారావు గౌడ్‌ ప్రారంభింస్తారని రంగారావు తెలిపారు.
తెలంగాణ జాతీయ సీనియర్‌ అథ్లెటిక్స్‌పోటీలలో
 పాల్గొనే క్రీడాకారుల వివరాలు
పురుషుల విభాగంలో అబ్ధూల్‌ నయూబ్‌, కె.ప్రేమ్‌కుమార్‌, సి.హెచ్‌. సేధాకర్‌, పాండే, రాజేంద్రన్‌సింగ్‌, వి.పర్వేశ్‌, కె.తిరుపతి,కె.రాములు, మహిళా క్రీడాకారులు జి.నీతా, జి.హారికా దేవి,వై.జ్యోతి, ఎస్‌.సుజాత, వి.విశాలలక్ష్మి, పి.కావ్య, వి.జ్యోతి, బాను చంద్రిక, కోచ్‌లు: ఎండి గౌస్‌, ఎం.శ్రీనివాస్‌లు ఉన్నారు.